CELEX: C2006/281/71
Language: el
Date: 2006-11-18 00:00:00
Title: Υπόθεση T-260/06: Προσφυγή της 15ης Σεπτεμβρίου 2006 — Αρκτούρος κατά Επιτροπής

18.11.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/40
            
         Προσφυγή της 15ης Σεπτεμβρίου 2006 — Αρκτούρος κατά Επιτροπής
   (Υπόθεση T-260/06)
   (2006/C 281/71)
   Γλώσσα της προσφυγής: η ελληνική
   Διάδικοι
   
      Προσφεύγουσα: Εταιρία Προστασίας και Διαχείρισης Φυσικού Περιβάλλοντος και Άγριας Ζωής Αρκτούρος (Θεσσαλονίκη, Ελλάδα) (Εκπρόσωποι: Ν. Κορογιαννάκης, δικηγόρος, Ν. Κεραμίδας, δικηγόρος)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               να ακυρωθεί η απόφαση της Επιτροπής, της 7ης Ιουλίου 2006, υπ'αριθμόν C (2006)3181 τελικό, η οποία κοινοποιήθηκε στην προσφεύγουσα τη 10η Ιουλίου 2006, για τον τερματισμό του προγράμματος «Conservation actions in the Northern Pindos National Park» — Ellas — LIFE03 NAT/GR/000089 και σχετικά με την επιστροφή ενίσχυσης ύψους 264.684,00 ευρώ συν τόκους υπερημερίας ύψους 4.659,53 ευρώ,
            
         
               —
            
            
               να εξαιρεθεί ποσό ύψους 55.658,28 ευρώ από το προς επιστροφή ποσό για καταβληθείσες επιλέξιμες δαπάνες στο πλαίσιο του προγράμματος,
            
         
               —
            
            
               να καταδικαστεί η Επιτροπή στα δικαστικά έξοδα.
            
         Ισχυρισμοί και κύρια επιχειρήματα
   Η προσφεύγουσα προβάλλει ως κύριο ισχυρισμό, πρώτον, ότι η παραβίαση από την Επιτροπή διάταξης περιεχόμενης στις Βασικές Διατάξεις LIFE συνιστά παράβαση κανόνα δικαίου κατά τα προβλεπόμενα στο άρθρο 230 ΣυνθΕΚ, συνεπαγόμενη την ακυρότητα της εν λόγω απόφασης της Επιτροπής E(2006)3181 τελικό.
   Κατά δεύτερον, η προσφεύγουσα θεωρεί ότι η Επιτροπή διέπραξε ουσιαστικό σφάλμα κρίσης επί της ικανότητας της προσφεύγουσας να ολοκληρώσει το πρόγραμμα παρά την αποχώρηση δύο μελών της, το οποίο δικαιολογεί την ακύρωση της απόφασης της Επιτροπής για τον τερματισμό της σύμβασης και την ανάκτηση της χορηγηθείσας ενίσχυσης.
   Επικουρικώς, η προσφεύγουσα ζητά την εξαίρεση του ποσού ύψους 55.658,28 ευρώ από το προς επιστροφή ποσό για καταβληθείσες επιλέξιμες δαπάνες στο πλαίσιο του προγράμματος.